Diari Oficial de la Generalitat Valenciana


Sumari del DOGV 8388, del 21-09-2018 (2018/8682)

RESOLUCIÓ de 19 de setembre de 2018, de la consellera de Justícia, Administració Pública, Reformes Democràtiques i Llibertats Públiques, per la qual s'aproven les relacions de llocs de treball de la Presidència i de les conselleries de la Generalitat, així com dels organismes públics els llocs de treball i personal dels quals són gestionats per la conselleria competent en matèria de funció pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8388

Data del DOGV
:   21-09-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/8682


Data del document
:   19-09-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 19 de setembre de 2018, de la consellera de Justícia, Administració Pública, Reformes Democràtiques i Llibertats Públiques, per la qual s'aproven les relacions de llocs de treball de la Presidència i de les conselleries de la Generalitat, així com dels organismes públics els llocs de treball i personal dels quals són gestionats per la conselleria competent en matèria de funció pública. [2018/8682]  
  
  
La Llei 10/2010, de 9 de juliol, de la Generalitat, d'ordenació i gestió de la funció pública valenciana (LOGFPV), configura les relacions de llocs de treball com un instrument tècnic a través del qual l'administració organitza, racionalitza i ordena el seu personal per a una eficaç prestació del servei públic, i les regula en els articles 41, 42 i 43.  
  
El desplegament reglamentari en la matèria s'ha efectuat pel Decret 56/2013, de 3 de maig, del Consell, pel qual s'estableixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'Administració de la Generalitat.  
Les normes esmentades preveuen, en els articles 43 i 27, respectivament, que les relacions de llocs de treball es publiquen en el Diari Oficial de la Generalitat Valenciana, almenys una vegada a l'any, i van ser publicades per última vegada de forma completa, mitjançant Resolució de 19 d'octubre de 2017, de la consellera de Justícia, Administració Pública, Reformes Democràtiques i Llibertats Públiques (DOGV 8155, 24.10.2017).   
Les relacions de llocs de treball que s'aproven, incorporen els canvis produïts en l'estructura organitzativa de les conselleries i organismes públics, des de l'última publicació d'aquestes, mitjançant la modificació o, en alguns casos, nova aprovació dels seus reglaments orgànics i funcionals. També recullen les relacions de llocs dels nous organismes creats per llei, i ja en funcionament efectiu: l'Agència Valenciana de Seguretat i Resposta a les Emergències, l'Autoritat de Transport Metropolità de València, i l'Agència Valenciana de la Innovació.  
  
Quant al seu contingut, de conformitat amb l'article 42 de la LOGFPV, i respecte de la Presidència i de les conselleries en què s'organitza l'Administració de la Generalitat, aquestes relacions de llocs de treball recullen tots els llocs de naturalesa funcionarial, laboral i eventual, amb tots els elements de la classificació que es preveuen en l'article esmentat i, de conformitat amb les previsions de la normativa vigent, inclouen també els llocs de treball dels organismes del sector públic de la Generalitat que han de ser gestionats per la conselleria competent en matèria de funció pública: en tot cas els llocs de naturalesa jurídica funcionarial i, quan les lleis de creació dels ens ho prevegen, els llocs de naturalesa laboral.  
També inclouen actualitzat el requisit de coneixement de valencià en els seus diferents nivells, per als llocs de treball en què aquest s'exigeix, adaptant-lo així a la vigent normativa que estableix les noves tipologies de certificats de coneixements de valencià, de conformitat amb el Marc Europeu Comú de Referència per a les Llengües, on s'estableixen 6 nivells de referència de domini lingüístic, denominats A1, A2, B1, B2, C1, C2, des de nivell inicial fins al domini més competent.  
  
D'altra banda, s'incorpora la modificació del complement específic de 1.691 llocs de treball de la Vicepresidència i Conselleria d'Igualtat i Polítiques Inclusives, fruit de les negociacions dutes a terme per aquesta conselleria, la Direcció General de Funció Pública i les organitzacions sindicals, recollides en la Mesa Sectorial de la Funció Pública i de la CIVE, celebrada el 3 de març de 2018.  
Així mateix, s'inclou la modificació operada en 358 llocs de treball d'educadors d'educació especial, tant pel que fa a la seua adscripció orgànica, se'ls adscriu als serveis psicopedagògics escolars de sector (SPES), determinats per la Conselleria d'Educació, Investigació, Cultura i Esport, com a la seua conversió de no permanents a permanents, en compliment de l'Acord subscrit pel secretari autonòmic de Justícia, Administració Pública, i les organitzacions sindicals, el 3 de juliol de 2018, en l'àmbit de negociació de la Mesa Sectorial de la Funció Pública.  
Les relacions de llocs de treball han sigut incloses en l'ordre del dia de les reunions de la Mesa Sectorial de Funció Pública, i de la Comissió d'Interpretació, Vigilància i Estudi del II Conveni Col·lectiu per al personal laboral al servei de l'Administració autonòmica, celebrades el dia 14 de setembre de 2018.   
També, de conformitat amb l'article 22 del Decret 56/2013, les modificacions que han afectat un col·lectiu de llocs de treball, han sigut consultades prèviament en les reunions de la Comissió mixta per a l'Estudi dels Llocs de Treball (CMELT), celebrades en data 28 de març i 26 de juny de 2018.  
La Direcció General de Pressupostos, de la Conselleria d'Hisenda i Model Econòmic, ha informat favorablement sobre l'existència de dotació pressupostària dels llocs de treball continguts en aquestes relacions, en compliment del que s'estableix en els articles 34.2 i 41.2 de la LOGFPV, i article 26 del Decret 56/2013, de 3 de maig, del Consell.  
  
En virtut de tot el que s'ha exposat, vista la proposta efectuada per la Direcció General de Funció Pública, i d'acord amb el que es disposa en els articles 9.1 lletra d, i 43.1 de la Llei 10/2010, de 9 de juliol, d'ordenació i gestió de la funció pública valenciana, i de l'article 26 del Decret 56/2013, de 3 de maig, del Consell, que atorguen la competència per a aprovar les relacions de llocs de treball a la persona titular de la conselleria competent en matèria de funció pública, resolc:  
  
  
Primer  
Aprovar les relacions de llocs de treball, que figuren en els annexos que acompanyen aquesta resolució, i que corresponen a les conselleries, i organismes públics següents:  
1. Presidència de la Generalitat.  
2. Vicepresidència i Conselleria d'Igualtat i Polítiques Inclusives.   
3. Conselleria d'Hisenda i Model Econòmic.  
4. Conselleria de Justícia, Administració Pública, Reformes Democràtiques i Llibertats Públiques.  
5. Conselleria d'Educació, Investigació, Cultura i Esport.  
6. Conselleria de Sanitat Universal i Salut Pública.  
7. Conselleria d'Economia Sostenible, Sectors Productius, Comerç i Treball.  
8. Conselleria d'Agricultura, Medi Ambient, Canvi Climàtic i Desenvolupament Rural.  
9. Conselleria d'Habitatge, Obres Públiques i Vertebració del Territori.  
10. Conselleria de Transparència, Responsabilitat Social, Participació i Cooperació.  
11. Servei Valencià d'Ocupació i Formació (SERVEF).  
12. Institut Valencià d'Administració Tributària.  
13. Institut Valencià de la Joventut (IVAJ).  
14. Institut Valencià d'Investigacions Agràries (IVIA).  
15. Institut Valencià de Seguretat i Salut en el Treball (INVASSAT).  
  
16. Institut Cartogràfic Valencià.  
17. Agència Valenciana de Foment i Garantia Agrària.  
18. Agència Valenciana de Seguretat i Resposta a les Emergències.  
  
19. Autoritat de Transport Metropolità de València.  
20. Institut Superior d'Ensenyances Artístiques de la Comunitat Valenciana (ISEACV).  
21. Agència Valenciana d'Avaluació i Prospectiva (AVAP).  
22. Institut Valencià de Cultura.  
23. Institut Valencià d'Atenció Social i Sanitària (IVASS).  
24. Entitat Pública de Sanejament d'Aigües Residuals de la Comunitat Valenciana.  
25. Agència Valenciana de la Innovació.  
  
Segon  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptat des de l'endemà de la publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu en el termini de dos mesos davant el jutjat contenciós administratiu competent, d'acord amb el que es disposa en els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que s'estime procedent.  
  
València, 19 de setembre de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao